Diari Oficial de la Generalitat Valenciana


Sumari del DOGV 6347, del 03-09-2010 (2010/9529)

DECRET 122/2010, de 27 d'agost, del Consell, pel qual es crea un col·legi d'Educació Infantil i Primària a Alacant.
-------------------------------------------------------------------------------------------------------------------

### Dades del document

Número de DOGV
:   6347

Data del DOGV
:   03-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9529


Data del document
:   27-08-2010

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 122/2010, de 27 d'agost, del Consell, pel qual es crea un col·legi d'Educació Infantil i Primària a Alacant. [2010/9529]  
La Direcció Territorial d'Educació d'Alacant i la Direcció General d'Ordenació i Centres Docents han emés un informe en què es proposa la creació d'un nou centre docent per a atendre la demanda de places escolars d'Educació Infantil i Primària a Alacant.  
El nou centre escolar s'ubicarà en instal·lacions provisionals fins que es construïsca un nou edifici escolar, que serà la seua seu definitiva.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 27 d'agost de 2010,  
DECRETE  
Article 1  
Es crea el centre docent següent:  
Província: Alacant.  
Municipi: Alacant.  
Codi: 41580256.  
Denominació: Col·legi d'Educació Infantil i Primària Núm. 55.  
Domicili provisional: Camí del Far, s/n.  
Domicili definitiu: avinguda Locutor Vicente Hipólito, s/n (CP 03695).  
Titular: Generalitat.  
Composició: 9 unitats d'Educació Infantil i 18 d'Educació Primària.  
Capacitat: 225 places escolars d'Educació Infantil i 450 d'Educació Primària.  
Article 2  
1. El nou centre escolar iniciarà les activitats en el curs escolar 2010/2011. En el dit curs escolar oferirà 3 unitats d'Educació Infantil.  
2. Este centre impartirà el programa d'educació bilingüe Programa d'Immersió Lingüística (PIL) i el Programa d'Incorporació Progressiva (PIP).  
3. El centre disposarà, en el dit curs escolar, de 4 places de mestres d'Educació Infantil.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació d'Alacant nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per al compliment i el desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2010/2011, excepte pel que fa al nomenament de l'equip directiu, supòsit en què s'estenen a l'1 de juliol de 2010.  
València, 27 d'agost de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN